Document ID: 32002R1574

Komission asetus (EY) N:o 1574/2002,
annettu 2 päivänä syyskuuta 2002,
neuvoston asetuksen (EY) N:o 1493/1999 soveltamista koskevista yksityiskohtaisista säännöistä kolmansien maiden kanssa käytävän viinialan tuotteiden kaupan osalta annetun asetuksen (EY) N:o 883/2001 ja viinialan vientitukia koskevan asetuksen (EY) N:o 2805/95 muuttamisesta
EUROOPAN YHTEISÖJEN KOMISSIO, joka
ottaa huomioon Euroopan yhteisöjen perustamissopimuksen,
ottaa huomioon viinin yhteisestä markkinajärjestelystä 17 päivänä toukokuuta 1999 annetun neuvoston asetuksen (EY) N:o 1493/1999(1), sellaisena kuin se on viimeksi muutettuna asetuksella (EY) N:o 2585/2001(2), ja erityisesti sen 63 ja 64 artiklan,
sekä katsoo seuraavaa:
(1) Euroopan Unionin ja Viron(3) sekä Liettuan(4) välillä on tehty hiljattain kauppasopimuksia, joissa muun muassa otetaan käyttöön tiettyjä myönnytyksiä tariffikiintiöiden muodossa tiettyjen maataloustuotteiden osalta ja täydellisenä kaupan vapauttamisena toisien maataloustuotteiden osalta. Tukien poistaminen kuuluu viinialalla näihin myönnytyksiin.
(2) Viron ja Liettuan viranomaiset sitoutuvat varmistamaan, että näihin maihin tuodaan ainoastaan sellaisia kauppasopimusten piiriin kuuluvia yhteisön tuotteita, joille ei myönnetä tukea. Tämän vuoksi on muutettava neuvoston asetuksen (EY) N:o 1493/1999 soveltamista koskevista yksityiskohtaisista säännöistä kolmansien maiden kanssa käytävän viinialan tuotteiden kaupan osalta 24 päivänä huhtikuuta 2001 annetun komission asetuksen (EY) 883/2001(5), sellaisena kuin se on viimeksi muutettuna asetuksella (EY) N:o 812/2002(6), 9 artiklan 6 kohta sekä viinialan vientitukien vahvistamisesta ja asetuksen (ETY) N:o 2137/93 kumoamisesta 5 päivänä joulukuuta 1995 annetun komission asetuksen (EY) N:o 2805/95(7), sellaisena kuin se on viimeksi muutettuna asetuksella (EY) N:o 755/2002(8), 1 artikla.
(3) Tässä päätöksessä säädetyt toimenpiteet ovat viinin hallintokomitean lausunnon mukaiset,
ON ANTANUT TÄMÄN ASETUKSEN:
1 artikla
Korvataan asetuksen (EY) N:o 883/2001 liite IV, joka koskee 9 artiklan 6 kohdassa tarkoitettua määräalueittaista maaluetteloa, tämän asetuksen liitteellä I.
2 artikla
Korvataan asetuksen (EY) N:o 2805/95 muiden määräpaikkojen määrittelyä koskeva liite tämän asetuksen liitteellä II.
3 artikla
Tämä asetus tulee voimaan päivänä, jona se julkaistaan Euroopan yhteisöjen virallisessa lehdessä.
Sitä sovelletaan 1 päivästä heinäkuuta 2002.
Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
Tehty Brysselissä 2 päivänä syyskuuta 2002.

Labels: 3
17
5
6